Ordinoko Sant Corneli i Sant Cebrià eliza (Andorra)

Sant Corneli i Cebrià Andorrako Ordino herrian dagoen parrokia-eliza da, interes kulturaleko ondare izendatuta dagoena.

Eliza hau Erdi Aroan eraikia da, baina eraberritze ugari ere izan zituen XVII. eta XIX. mende bitartean. Barruan, Andre Mariaren irudi erromaniko polikromatu bat du, XI. mende amaierakoa edo XII. mende hasierakoa. Irudi honekin badu berezitasun bat: izan ere, Andorra osoko ama birjinaren irudirik txikiena baita, bere 44 cm soilekin.

Elizak baditu, halaber, barroko garaiko bost erretaula, XVII. eta XVIII. mende bitartekoak, elizako santu zaindariei eskainitakoak. Elizan dauden burdin-hesi guztiak XVII. eta XIX. mende bitartekoak dira, eta inguruetako familiarik aberatsenen Ordinoko burdinoletan egin ziren (Rossel eta D'Areny-Plandolit).

Eliz aurreko plazan bada aterpetxo nbat, ekaitzen kontrako zeremonietan erabiltzen zena.

Galeria

Erreferentziak 

Eliza erromanikoak
Andorrako elizak